Minamahal na mambabasa.
Bagaman karamihan sa mga taon ng ating merkado ng kasal
ay mahuhulaan ang resulta,
pinakagusto nitong may-akda kapag mayroong...
sorpresa.
Sabi nila ang sorpresa
ay isang bahaging paglilihim, isang bahaging bilis.
At kagabi,
isang anunsiyo ang mabilisang ipinahayag.
Ikakasal na kami!
Hyacinth, hindi na yata makahinga si Penelope.
Kasi naman, matagal na nating kilala si Penelope,
at magiging kapatid ko na siya!
- Masaya ako para sa inyong dalawa. - Salamat, Gng. Bridgerton.
Bakit parang nakasimangot ka?
Di ako makapaniwalang ikakasal ka na bago mo pa ako maisama sa taberna.
Pasensiya na.
Paumanhin.
Ako na. Pakiusap.
Eloise. Eloise, sandali.
Ang kapatid ko?
Seryoso ka ba talaga?
- Kailan pa ito? - Kamakailan lang. Nagulat din ako.
Kailan ka pa may gusto sa kanya?
Huwag na. Ayaw kong malaman.
Di mo siya pwedeng pakasalan!
- Eloise... - Alam ba niya... na ikaw si Whistledown?
Hindi. Pakiusap. Eloise, huwag mong sabihin sa kanya.
Iba si Colin kay G. Debling. Di siya matagal na mawawala.
Malalaman niya.
At hanggang makilala niya ang totoong ikaw, hindi ka niya kayang mahalin.
Tama ka. Pero pakiusap.
Ako ang magsasabi.
Humahanap lang ako ng tamang pagkakataon.
Pangako, sasabihin ko sa kanya.
Sige.
Ano'ng nangyari?
Galit siya, nauunawaan ko.
Magiging maayos ang lahat.
Sigurado ako.
Paano man ito nangyari,
tiyak na magandang sandali ito para sa masayang magkasintahan.
Kuha na ng Whistledown!
Whistledown, mura lang!
- Kuha na kayo ng Whistledown! - Isa nga.
PAHAYAGANG PANLIPUNAN NI GINANG WHISTLEDOWN
Si Gng. Whistledown ba 'yan?
Makikita mo na karaniwan lang siya.
Ang babaeng nagpapahayag ng kanyang iniisip ay hindi karaniwan.
Sa katunayan, baka dapat mo rin itong basahin.
Ano?
"Sabi nila ang sorpresa ay isang bahaging paglilihim, isang bahaging bilis,
at kagabi, isang anunsiyo ang mabilisang ipinahayag."
Kailangan bang malakas magbasa, G. Dankworth?
Kung isip ang ipangbabasa, wala na matitirang talino para sa sanggol.
Tiyak na maraming nabasa si Mama noong ipinagbubuntis ka.
Sabi pa niya,
"Magugulat ang lahat,
ang pagtulong ni G. Bridgerton maihanap ng asawa si Bb. Featherington
ay, sa halip, humantong sa kanilang dalawa na mahanap ang isa't isa."
Akin na 'yan.
Si Colin Bridgerton ay ikakasal na kay Bb. Penelope Featherington.
May kinalaman ka ba rito?
Siyempre wala.
Pero masaya ako para sa kanila.
Ang kalikasang wala sa siyudad, napupunan sa pagbibigay aliw.
Para saan ang sariwang hangin kung may sariwang tsismis?
Ay, naku naman.
Isang linggo akong nagpakakampante,
at tinanggihan ng brilyante ko ang limonada ng markes.
Naiisip ko na ang mga analohiya na bibitawan ni Whistledown.
Ihahambing niya ako sa maasim na prutas
o kukutyain ng mataray na sipi sa harap ng mga kauri ko.
Heto na po, Kamahalan.
Basahin mo sa akin.
"Sinusulit din ni Bb. Francesca Bridgerton ang taon.
"Tila hindi na siya interesado kay Markes Samadani,
sa halip ay kay John Stirling, Konde ng Kilmartin."
"Napakahusay na tambalan."
Iyon lang?
Opo, Kamahalan.
Dalisay nawa ang iniisip mo, lalo't babalik na tayo sa bahay ng pamilya.
Ninanamnam ko lang ang kagandahan ng asawa ko
at magiging ina ng anak ko.
Sabik na akong sabihin sa pamilya.
Anupa't ipagsisigawan ko ito para marinig ng buong Mayfair!
Ang mga mahal ko!
Sa wakas!
Masasanay akong maglakbay kung ganito ang bawat pagbabalik ko. Kapatid.
Kapatid. Magandang araw.
Ikaw din.
At saan ka galing?
- Namasyal lang sa umaga. - Oo.
May nabasa akong kakaibang balita kanina.
Ano 'yon?
Sabihin mo sa kanila.
Ayaw mo, ako na lang.
Ikakasal na si Colin kay Penelope.
Pinakanasasabik si Hayacinth.
- Binabati kita. - Salamat.
- Napakagandang balita. - Oo naman.
Salamat. Napakasaya ko.
Mukhang tayong mga lalaki ay maraming dapat pag-usapan.
- Ano pa balita? - Kapatid na lalaki rin ako.
Para sa akin, alagang hayop ka ng pamilya.
Bakit? Hindi na 'yan kinakailangan.
Oo naman.
Ginamit niya ako.
Iyon lang ang paliwanag do'n. Alam mo ba, una niyang nakilala si Colin?
Naiisip ko, pakana niya lang pagkakaibigan namin para makuha si Colin.
Buti na lang di na kayo magkaibigan.
Patawarin mo ako. Medyo nakakagulat nga.
Pero ginulat din ako ng isang balita.
Ang mga magulang ko raw ay nasa proseso na ng pag-aayos ng kasal ko.
Mula kay G. Greer.
Ginoong Greer?
- Hindi ba't malapit na siyang mamatay? - Sa kasamaang palad, hindi.
Bagaman matanda na,
tiniyak niya sa ama ko, malakas pa siya.
Kung alam ko lang, nagpigil sana ako.
Hindi, ayos lang.
Kung magpapakasal ako sa lalaking halos lolo ko na,
gamitin natin ang pera niya para mamili
at patakbuhin ang lipunan gaya ni Ginang Danbury.
Ang mga kahanga-hangang sayawan at pakikipaglandian.
Mukhang masaya iyon.
Napakaganda sa Devon, pero may mas mahalaga tayong pag-uusapan.
Una...
ipaliwanag mo.
Di kailangang magtinginan.
Pero aminin mo, biglaan ito.
Biglaan ay 'yong nakaraan ko.
Di ko kayo masisisi kung iniisip ninyong hangal ako.
Hindi biglaan ang nararamdaman ko kay Penelope.
Matagal ko na siyang kilala,
marahil noon pa man may nararamdaman na ako para sa kanya.
Hindi ko lang ito napagtanto nang maaga.
Sinabi mo ito sa kanya?
Ang aking pag-aalok ng kasal,
medyo mabilis ang nangyari.
Mabilis ito kasi...
Makikipagduwelo ka ba sa sarili mong kapatid, o...
Pakakasalan mo na siya, at mukhang sa tamang dahilan.
Iyon lang ang mahalaga. Pero sabihin mo sa kanya.
Sige.
Pupuntahan ko na si Penelope.
Bago ang lahat, sa mga asawa ninyo.
Binabati kita.
Salamat.
Naniniwala ka? Hindi ko alam 'yon.
Mama.
Dito ko malalaman na ikakasal ka na?
Maghapon kang nasa silid mo,
at hinayaan mong mabasa ko ito sa Whistledown?
Ayaw kong sabihin sa 'yo ang masayang balita.
"Masaya"? Iyon ang tingin mo rito?
Ano pa ba? Ikakasal na ako.
Si G. Debling ang angkop para sa 'yo.
Mahirap maabot, oo, pero sa kabila ng kakatwaan niya,
siya ay siguradong asawa.
Itinapon mo 'yon dahil ano?
Umibig ka sa kapitbahay,
na nagkataon, ang pinakahinahangad na lalaki ng taon?
Hindi ito kahangalan. Nag-aalala sa akin si Colin.
Sinabi ba niyang mahal ka niya?
Hindi sa mga salitang iyon.
Naku, Penelope.
Hindi ba kinutya tayo ng mga Bridgerton noong matuklasan nila ang plano ni Marina?
Lumabas ka buong gabi na walang kasama.
Tapos ibabalita mo ngayon ang nalalapit mong kasal
sa lalaking Bridgerton, gamit ang ewang pakana para pikutin siya.
- Paumanhin. - Narito si G. Bridgerton.
G. Bridgerton. Isang di-inaasahang kasiyahan.
Hindi ako magtatagal. Pero lantaran na rin lang...
- Di mo dapat pinakinggan. - Nagsasalita pa ako.
Hindi ako pinikot ng anak mo. Inalok ko siya ng kasal dahil sa pag-ibig.
At kung di ka masyadong nag-alala sa sarili mong katayuan,
nakita mo sana, si Penelope ang pinakakarapat-dapat sa inyo.
Sa hinaharap,
wag mong sirain ang pangalan ng Bridgerton sa pagmumungkahi ng iba.
Nais kong ipakita ito bago ang kasal.
Matagal na itong pag-aari ng pamilya.
Ito ang magiging tahanan natin.
Hindi pa ito maayos sa ngayon,
pero kapag naglagay na tayo ng mga gamit at dekorasyon...
Inaalala mo na di dapat tayo mapag-isa?
Wala pang mga tauhan, pero naisip ko,
- ikakasal naman na tayo... - Hindi.
Di mo alam kung gaano iyon kahalaga sa akin.
Ang sinabi mo sa aking ina.
Wala pang nagtanggol sa akin.
Lagi kitang ipagtatanggol.
Dahil mahal kita... Pen.
Sigurado ka?
Lahat ng sinabi ko sa iyong ina ay totoo.
At dapat mo rin itong makita.
Ikaw ang pinakamatalino, pinakamatapang na babaeng nakilala ko.
Ipinaparamdam mo sa akin na katanggap-tanggap ako.
At nariyan ang
pagbagsak ng buhok mo sa iyong balikat.
Ang pagkinang ng mga mata mo sa pagtitig sa akin na parang dalawang asul na lawa.
Ang maumbok mong mga labi na bahagyang nakabuka.
Ang malambot mong balat.
At nariyan pa
ang ibang bahagi
na aking napapanaginipan.
Kung ayaw mo nito, patigilin mo ako.
Ayaw kong tumigil ka.
Humiga ka.
Napakaganda mo.
Ano'ng gagawin ko?
- Ako na'ng bahala. - Hindi.
Sabihin mo.
Pwede mo akong... hawakan.
Saan?
Kahit saan.
Huwag diyan.
Huwag muna.
Pwede ba?
Ah, oo.
Bakit ka tumigil?
Handa ka na ba?
Mayroon pa?
Magiging masakit ito.
Di ko gusto, pangako. Pero...
ito'y sa una lamang.
Ayos lang?
Oo, ayos lang.
Ayos ba?
Ito'y perpekto.
Pwedeng ulitin?
Pagkatapos ng limang minuto.
Siguro sampu.
Anthony, hindi pwede.
Bakit hindi?
Kasi nanonood si Newton.
Sabihin mong tama ako.
- Ano? Tungkol sa aso mo? - Aso natin.
At hindi, tungkol sa balita natin.
Hindi pa tamang sabihin sa pamilya.
Nariyan ang kasal at pakikipagligawan nina Francesca at G. Kilmartin.
Abalang-abala ang iyong ina.
Huwag na muna nating sabihin.
Ito lang ba ang dahilan mo?
Masaya ka naman, di ba?
Sobrang saya.
At sobrang abala.
Paplanuhin ko ang pinakamagandang handaan bago ang kasal
bago pa sila makapili ng ibang biskondesa.
Ganoon nga.
Magandang aso.
Mabait na aso.
Tumutugtog na ako mula pa limang taong gulang,
kahit sobrang liit ng mga daliri ko para sa buong teklado.
Nagsisimula pa lang mag-aral si Daphne,
at nagmakaawa ako kay Mama na hayaan akong tumabi sa kanya.
Gumigising ako noon nang alas-sais para mag-ensayo.
Mas gusto ko pang magising sa pagtugtog mo kaysa sa katulong ko.
Di ganoon ang tingin ng pamilya ko.
Minsan itinago ni Anthony ang upuan ko para di ko siya magising nang maaga.
Kaya siguro siya lumipat ng bahay.
Nakauwi na ang biskonde, tama?
Oo. Kasama ang aking hipag.
Halos nakakasuka kung gaano sila kaperpekto magkasama.
Halos.
Masusuka ka ba sa ideya ng kasal para sa sarili mo?
Hindi, ako ay...
Gusto kong maikasal. Sobra, sa totoo lang.
Sana wag itago ng asawa ko ang upuan ng piano.
Di ko 'yon gagawin.
Isa o dalawang mesa pa para sa mga panghimagas.
At magpaluto ng dagdag na kanelang biskwit.
- Paborito ni Gregory. - Oo naman po.
Iyon lang muna, Gng. Wilson. Salamat.
Buweno,
kailangan ko ng pahinga mula sa mga pagpaplano.
- Mukhang magaling ka rito. - Oo.
Pero mas gusto kong mangabayo. Wag mong sasabihin sa nanay mo.
Iniisip mo si Penelope?
Di na ako nagulat naglihim siya sa akin.
Hindi ito ang unang beses.
Pero si Colin...
At muli, lahat ay nagkakaroon ng kapares sa huli.
Mas gusto ko ring mangabayo.
Metapora. Ayaw ko sa mga kabayo.
Pamilya ang pinakamahalaga.
Kausapin mo si Colin, sabihin mo ang nararamdaman mo.
Wala nang hihigit pa sa katotohanan.
Ayaw ni Gregory ng kanelang biskwit
mula nang hamunin siya ni Benedict hanggang magsuka siya.
Helatina na ang gusto niya.
Helatina kung gayon.
Salamat.
Ma'am.
Ayos lang ba kayo?
Dapat ba akong mainsulto na iniisip niyang nahuhumaling ako sa katayuan namin?
Mali ba na protektahan ko ang katayuan ng pamilya sa lipunan?
Wala pong masama roon, ma'am.
At paano ko naman malalaman na nag-iibigan sila?
Hindi ito karaniwan.
Hindi lang para kay Penelope. Para sa sinuman sa amin.
Mauunawaan niya na pinoprotektahan lang ninyo siya.
Siguro dapat ninyong sabihin sa kanila.
Usapang katayuan, makakatulong ngayon ang ugnayan sa mga Bridgerton.
Sinabi kong wala kayo.
Ang abogadong inuusisa si Jack Featherington,
Nais kayong muling makita.
Magulo ba hitsura ko?
Oo.
Pero akin ka naman.
Sana ayos lang ako para sa 'yo.
Alam kong mas may karanasan ka.
Walang makakapantay dito.
Kahit ang mga babae sa Paris?
Ipababasa mo na sa akin ang isinulat mo?
- Nangako ka. - Totoo 'yan.
At ayaw kong sumira sa pangako.
Colin, may sasabihin ako sa 'yo.
Ano 'yon?
Lintik. 'Yan siguro ang mga utusan, dala ang gamit ko.
Dalhin natin karwahe ko sa parke. Walang makakakita sa atin.
Ginang Danbury.
Maupo ka at magsaya kasama ko sa mahalagang araw na ito.
Ano ang ipinagdiriwang natin?
Ang pagbagsak ni Ginang Whistledown.
Naaamoy mo ba 'yon?
Ito'y amoy ng kahinaan.
Wala siyang kinakalaban.
Hindi siya nagtatangkang magmalaki
na pinili ng brilyante ko ang isang pangkaraniwan.
Mahina siya ngayon.
Salamat.
Ito na ang oras para umatake.
At ano ang plano ninyo, Kamahalan?
Tapos na ito.
Naglilibot na sa lansangan ang mga maharlikang mensahero ko.
Ginang Danbury.
Magiging sobrang saya natin.
Sulat mula sa reyna.
- Mula sa reyna. - Salamat.
Uy! Kalma.
Sa proklamasyon ng reyna.
- Ano 'yan? - Sige na!
Mensahe ito mula sa reyna.
"Mga minamahal na miyembro ng lipunan, ipinapahayag ko...
"...na sinumang makapagdala ng lehitimong ebidensiya
ng pagkakakilanlan ni Ginang Whistledown sa palasyo
ay makakatanggap ng pabuyang £5,000.
"Sumasainyo, Ang Kanyang Kamahalan Reyna Charlotte."
Aba, makukuha na ng babae ang parusang nararapat sa kanya.
Isipin mo, ilantad si Whistledown.
- Di mo susubukan, di ba? - Hindi ko na kailangan.
Tiyak na ibubunyag siya ng ibang tao.
Ano 'yong sasabihin mo?
Wala.
Hindi na ito mahalaga.
Eloise. Kanina pa kita hinahanap.
Maaari ba?
Paumanhin, di ko agad nasabi ang tungkol sa nararamdaman ko kay Penelope.
- Tatayo na lang ako. - Eloise.
Ang magsabi ang kapatid ng nararamdaman sa isang kaibigan ay kakaiba na,
pero alam mong magkaaway kami at inilihim mo pa rin.
Alam ko. At humihingi ako ng tawad.
Pero mahal ko siya, El, higit pa sa masasabi ko.
Wag mo nang subukan.
Minahal mo rin siya minsan.
Hindi kayo mapaghiwalay noon.
Naaalala ko noong lumipat ang mga Featherington.
Mula noon, bukambibig mo "Penelope ganito" at "Penelope ganoon,"
at "Kami ni Penelope ay magiging mga kabalyero."
Hindi kasi kami pinayagang mag-aral ng eskrima.
Magiging kapatid mo na si Penelope.
Pinakaaasam-asam mo ito noon.
Napakahalaga sa akin na makuha ang iyong basbas.
At alam kong mahalaga rin 'yon para kay Penelope.
Muntik ko na makalimutan. May regalo ako sa 'yo.
Galit ka kay Whistledown kagaya ko.
Natutuwa kami sa intensiyon ninyo sa anak namin, G. Greer.
Kapag nagpakasal kami, magiging respetadong miyembro kami ng lipunan.
Bilang asawa ko, sasalaminin ako ni Bb. Cowper.
Wala nang ganitong pananamit.
Malamlam na kulay abo lang o kayumanggi.
At hindi rin kami gagala-gala at nakikipagtsismisan sa lipunan.
Dadalo kami sa isang sayawan kada buwan,
kung ang may-anyaya ay may magandang pagkatao.
Hindi ako naniniwala sa musika,
at ang makabagong sining ngayon ay lubhang nakakahiya.
Hindi malalantad sa ganoong karumihan ang kanyang mga murang mata at tainga.
Mukhang masaya 'yan.
Hindi ka ba sang-ayon, Cressida?
Magaling.
At siyempre, umaasa pa rin akong magkaanak.
Gustong-gusto ko ng mga bata. Magiging masaya ako sa apat o lima.
Siyempre.
LIMANG LIBONG LIBRANG PABUYA.
Kumonsulta sila sa lokal na talaan ng parokya para sa pangalan niya.
May tirahan siya.
Iminumungkahi mong hanapin sa rehistro ang pangalang Ginang Whistledown?
Siyempre, di ganoon. Pero may unang pangalan naman siya.
Tingin mo ganyan siya matutuklasan?
Hindi siya matutuklasan. Magaling siyang magtago.
Usapang pagtatago, paano mo nakuha si G. Bridgerton?
May nakita kang orasyon sa mga libro?
Mga anak, huwag ninyong laitin ang kapatid n'yo.
Ikaw ang...
Naging bastos tayo sa ating mga kilos.
Ang inyong pagbubuntis at ang nalalapit na kasal ang nagpalimot sa ating sarili.
Pero bilang pinuno ng sambahayang ito, ipapaalala ko.
Ang mga Featherington ay sumusuporta sa isa't isa.
Suporta ba ang ginawa mo kanina?
Tama ka. Naging masama ako. Pero matatapos na ito ngayon.
Makakapagsimula tayong muli sa nalalapit na handaan bago ang kasal.
Talaga?
Na dadaluhan naming dalawa lang ni Penelope.
Pag-isipan ninyo kung paano mababago ang inyong pag-uugali sa kapatid ninyo.
Magbabasa na ako sa silid ko.
Sige.
Tila ang tanging bagay na mas mabilis kaysa sa pagpapakasal
nina Binibining Featherington at Ginoong Bridgerton
ay ang mabilis na pagbabalik ng mga taga-London sa nakaugalian,
si Gng. Featherington na nagmamadaling iugnay ang sarili sa mga Bridgerton,
at ang walang ibubungang paghahanap ng reyna kay Ginang Whistledown.
Pero ito ang sikretong hindi maaaring madaliin.
Sa kaliwa ang tinidor, kutsilyo at kutsara ay nasa kanan.
Mahusay. Ang bilis niyang matuto.
Nakuha niya sa kanyang ina. Hindi ba, Will?
Paumanhin.
Handa ka na para sa unang paglabas mo sa lipunan.
Kumusta ang talaan mo?
Walang laman pa rin kaysa dapat.
- Magpahinga ka itong linggo. - Di ko kaya...
Kaya mo.
Gusto kong gawin mo.
Mahusay.
Hahanapin ka ng pamilya mo, pero hindi ng talaan mo.
Ganyan nga, sa kanan.
Magaling.
Salamat.
Magandang gabi, mga ginoo.
Napakahusay ng ginawa mo.
- Sobrang ganda. - Salamat. Ang kikisig ninyo.
Pero di tulad ni Gregory.
Kapatid, saan mo nakuha ang maganda mong sumbrero?
Malapit na akong mag-aral sa Eton. Dapat tama ang kilos ko.
Sana naman palakihin ng Eton ang utak mo.
Bilang lalaki ng tahanan, batiin mo ang mga bisita.
Tuloy kayo.
Bb. Hyacinth.
Ikinagagalak kong makilala kayo, G. Kent.
Huyag ninyo siyang pansinin. Gusto ninyong makita ang bago kong palaso?
Medyo mas mapanglaw ang dekorasyon kaysa sa naaalala ko, hindi ba?
Ang aking mapapangasawa.
Magandang gabi.
At ang magiging manugang ko.
Ginang Featherington.
Salamat sa mainit na pagbati.
Lubos kong pinagsisisihan ang mga komento ko kanina.
Kalimutan na natin ito.
Ngayong gabi, ipagdiwang natin ang ating kolektibong kinabukasan.
Buweno, kung 'yan ang nais ninyo, akin itong igagalang.
Sasabihin ko sa nanay mo kung gaano ko nagustuhan ang dekorasyon.
Malapit lang ba ang inumin?
Inimbitahan ni Bb. Cowper ang sarili niya.
Hindi na ako nakatanggi.
- Ayos lang. - Mabuti.
Mabuti na ring narito siya para panoorin ang iyong tagumpay.
Hangal lang ang magdududa sa kanilang tambalan.
At ang tanging ginawa ni Penelope para pakasalan siya ay magpakatotoo.
Isa siyang pambihirang dalaga.
- Ginang Bridgerton. - Ginoong Anderson, tuloy.
Marcus. Hindi ko alam na pupunta ka ngayong gabi.
Nagkasalubong kami sa pamamasyal noong isang araw.
Isang masayang pagkakataon.
Oo.
At inimbitahan ko siya.
Gano'n ba.
Buweno, para sa masayang magkasintahan.
Nakakatakot si Ginoong Greer.
Iniisip ko kung paano iwasang pakasalan siya.
Tutulungan mo ba ako?
Siyempre naman. Paumanhin.
Alinman sa napakamaunawain ng kapatid ko, o di mo pa sinasabi sa kanya.
Sa tamang panahon.
Di lang ito tungkol sa 'yo.
Sa pabuya ng reyna, lalabas ang sikreto, kasinungalingan.
At malalaman ni Colin inilihim ko rin ito.
Kung mahirap ito para sa 'yo,
ako na mismo ang magsasabi sa kanya.
May hanggang hatinggabi ka.
Ang pampalamig mo.
Ayos ka lang?
Magandang gabi.
Bb. Arnold, ipinakikilala ko sa 'yo ang hipag ko, Ginang Bridgerton.
Masaya akong makilala ka.
Magaling kang magdaos ng handaan.
Gusto ko na siya.
Ipinakikilala ko ang kapatid ko, Biskonde Bridgerton.
Puro papuri sa 'yo ang naririnig ko, ginoo.
Hindi mo pa pala nakakausap ang pamilya ko?
G. Kilmartin, sabihin mo ang nakakatawang kuwento mo tungkol sa bota.
Ah, oo.
Ang bota.
Buweno, may putik...
napakaraming putik ng bota.
Kumuha tayo ng pampalamig?
Ano sa tingin mo?
Medyo magkatulad sila.
Oo, pero hindi mo ba naisip,
kailangan ni Francesca ng magbibigay kumpiyansiya sa kanya?
At dahil tutol ang reyna...
Baka ito ang nagtulak sa kanya sa pabuya para kay Whistledown.
Kahit minsan lang, direktang pamamaraan ang gawin mo.
Alam kong di mo ugaling mamilit ng anak.
Kinukutya mo ako.
Gaya ng ginawa mo sa akin noong nakaraang taon.
- Paumanhin. - Oo.
Ginang Bridgerton, nariyan ka na. Hindi tayo magkasalubong.
Tungkulin ng punong-abala.
Naiintindihan ko.
Magandang gabi sa lahat. May nais akong sabihin.
Karamihan, kapag nahulog sa kabayo, pinapayuhang bumalik dito.
Sasabihin ko hindi, kasi sa putikan,
baka pagpalain ka ng mapapangasawa mo.
Dahil sa masama kong pangangabayo, nakilala ko si Bb. Featherington,
Pen, at nagpapasalamat ako na makasama siya ngayong gabi.
Inaasam ko ang buhay naming magkasama, upang lalong makilala ang isa't isa,
at pahalagahan ang bawat araw na kasama ka.
- Binabati namin kayo. - Ayos!
Kalusugan at kaligayahan.
Binabati ko kayong dalawa.
Para sa tunay na pagkilala sa isa't isa.
Nang lubusan.
Bago maubos ang oras.
Ang oras ng buhay.
Na para sa ating lahat. Para sa kalusugan ninyo!
Salamat, Eloise. Ako ay...
Gusto kong idagdag kung gaano ko ipinagmamalaki
ang maganda kong anak na si Penelope.
Para sa tambalan ng taon at sa pamilya Featherington-Bridgerton.
Mas matapang o mas mahinang inumin ba ang kailangan?
Tayo na sa tanggapan para sa kaunting panghimagas at pahulaan.
Tara na?
Siyempre.
Patakaran ng Bridgerton.
Ang makakahula nang tama ang susunod na magbabasa.
Magpapatuloy ang palitan sa silid hanggang ang intelektwal na henyo ng grupo
ay isiwalat ang kanyang sarili.
Sino ang mauuna?
Tingin ko si Penelope. Tutal, gabi niya ito.
- Oo. - Sige.
Oo.
"Sa pangalawa ay kadiliman, ang una ay kagandahan."
"Ang buo ay bunga ng tagsibol."
"Bunga ng tagsibol..." Malamang isang uri ng bulaklak.
- Liryo. Myosotis. Lila! - Hindi!
Ang kadiliman ay gabi, kagandahan ay binibini.
Bulaklak ng dama de noche.
- Tama si Eloise. - Oo.
- Napakahusay, Kapatid. - Magaling. Ikaw naman.
Heto na. Ikalawang pasada.
Salamat.
"Ang una ay ipinanghuhukay."
"Ang pangalawa nagdidikta sa pagkatao.
"Ang pangatlo, pambuo ng pangngalan. Ang buo ay nakakalito."
- May "isip." - Oo, eksakto.
- Pag-iisip! - Hindi!
Hindi ba ito "palaisipan"?
- Oo - Matalino.
- Napakahusay. - Magaling ka.
Matalino. Magaling.
"Ang una pinaikling kapagka. Ang pangalawa ay taong maaasahan.
"Ang buo ay nagmumula sa malalim na ugnayan."
Tungkol sa tirahan?
Hindi. Tao at ugnayan.
Pagkakaibigan, hindi ba?
Oo.
Sasali pa ba tayo sa laro?
- Dati silang magkaibigan. - Sa wakas, baka magkaayos na sila.
Kukuha ako ng maiinom.
"Ang una ay medyo malambot at dilaw, lalo na sa tagsibol."
"Ang sumunod ay abala sa pakikialam..."
Matututo nang maglaro ng ahedres si Nicky.
Sa wakas nakasakay na ng kabayo si Daisy.
- Talaga? - Makikita mo sa mga mata niya.
Takot man, nagawa niya ang pinakamahirap.
At ang naisip ko lang ay, "Sana narito ang ama niya para makita ito."
- Kukuha ako ng maiinom. - Sige.
- Limonada? - Oo, nandoon.
Magaling, Will.
Sa wakas.
"Ang una ay tapis na karaniwang panlalaki."
"Ang ikalawa ay makapangyarihang lalaki na pinuno ng lupain.
"Ang buo ay kakikitaan ng ginto sa dulo, na tatamasahin mo."
Bahaghari.
Iyon na nga.
Magaling.
"Ang una ay isang termino para maghatid ng pangyayari sa...
Gusto mong marinig ang plano ko?
Para di maikasal kay G. Greer.
Oo naman.
Kukuha ako ng bahay sa Vienna,
mamumuhay doon gamit ang pabuya sa pagsisiwalat kay Whistledown.
Wala ka bang pakialam na ipakakasal ako sa halos lolo ko na?
Siyempre may pakialam ako.
Sisigawan ko ang mga magulang mo kung makakatulong sana ito.
Gustuhin ko mang mahuli si Whistledown, hinding-hindi mo siya mahahanap.
Tingin mo hindi ako matalino?
Hindi iyon ang ibig kong sabihin. Hindi ko nga siya mahanap.
At mas matalino ka sa akin.
Cressida, patawad. Pakiusap, di ko ito magagawa ngayon.
Gagawa ako ng paraan para makuha ang pabuya.
Ginoong Kilmartin, masaya ba ang gabi mo?
Oo. Salamat.
Gusto ko sanang ibahagi sa inyong tatlo ang totoong kuwento ng maputik kong bota.
Ito ang totoong nangyari.
Isang kahina-hinalang bakas ng putik ang nakapasok sa bahay namin.
Naroon ako, mga utusan, kahit ang aking ina,
sinusundan ang misteryosong putik sa loob ng bahay.
Kahit linisin ito ng mga utusan, may lumilitaw pa rin, tila mula sa multo.
Bago pa maubos ang pasensiya ko,
yumuko ako at natuklasang ang multo ay walang iba,
kundi ako, hinahabol ang putik sa sarili kong bota.
Nais kong sabihin, minsan di ko napapansin ang nasa harap ko lang.
Pero hindi si Bb. Francesca.
Nakita ko siya kaagad.
Tama ka. Maganda nga ang kuwentong ito.
- G. Bridgerton. - Dito.
Magaling.
Salamat.
"Ang una ko ay pasalungat. Ang pangalawa ay bantog."
"Ang buo nito ay walang pangalan."
Paano kung "di-kilala"?
Oo.
Na malapit nang mawala kay Gng. Whistledown.
- Sinigurado 'yan ng reyna. - Tingin ko siya ay...
Sino'ng magkakainteres sa walang kuwentang katauhan ni Whistledown? Bulgar naman.
Si Whistledown ang bulgar.
Pero kailangan ito ng lipunan.
Ang gusto kong sabihin...
Pag nabunyag siya, katapusan na ng pamilya niya.
At di na siya makakapagpakasal.
Paumanhin.
- Sabihin na natin ngayong gabi. - Akala ko gusto mong maghintay.
Ikaw at ako...
ay nasa pinakamasaya nating sandali.
Sa totoo lang, nais ko pang sarilinin nating dalawa ang balitang ito.
Malaking pagbabago ito, pero ikaw at ako ay gagawa ng paraan para sa anak natin,
gaya ng ating ginagawa para sa isa't isa.
Ang gayong pabuya ay di sapat para maakit si Ginang Whistledown.
Oo, marami ang gagawa ng mas malala pa sa ganoong halaga.
Tatlong dalaga kanina ang humahabol sa mga tagahatid
para mahanap si Whistledown.
Tiyak na ayaw niyang malantad.
Baka gusto niya talagang malantad.
Ang kapangyarihan, kasikatan,
kalayaang gawin anumang gusto niya. Pati na rin ang pera.
At siyempre, ang katotohanan na di niya kailangang magpakasal.
Magandang punto 'yan.
Baka mas maganda pa ang buhay niya kaysa sa atin.
Pero naiisip mo ba, ang mamuhay na dala ang lihim na 'yon?
Mabigat na pasanin ito.
Grabe, ang mamuhay sa dalawang katauhan.
Hindi ko kayang itago ang ganoong sikreto.
Kahit ako man.
Saan ka nagpunta? Hinahanap kita.
Kailangan ko lang mapag-isa.
Alam ko, may bumabagabag sa 'yo.
Ramdam ko. Buong gabi, iniiwasan mo ang tingin ko.
Hindi, Colin...
Maiintindihan ko kung natangay ka lang sa karwahe.
Kung hindi tayo pareho ng nararamdaman.
Colin, may kailangan akong sabihin sa 'yo.
Pen. Ayos ka lang ba?
Colin. Kailangan kong...
Eloise, magpakuha ka ng malamig na bimpo.
- Pen. - Ina, Ginang Danbury.
May balita kami.
Magkakaanak na kami.
Iyan ang pinakamagandang balita!
Sabihin natin sa pamilya. Matutuwa sila.
Paumanhin sa lahat.
May anunsiyo ako.
Oras nang tapusin ang mga haka-haka.
Gusto n'yong malaman kung sino si Gng. Whistledown? Malalaman n'yo.
Ako siya.
Bb. Cowper, tiyak na nagbibiro ka.
Hindi.
Ako si Ginang Whistledown. At tama ka.
Magagawa ko anumang gustuhin ko.
Hindi ako makahinga.
Kumuha ng tubig.
Paypayan siya.
Pen!
Nagsalin ng Subtitle: Mildred Matematico